fou un futbolista canari de les dècades de 1920 i 1930.

Manuel Espino va néixer al barri de Tafira de Las Palmas de Gran Canaria. Jugava a la posició de mig ala i era conegut amb els sobrenoms del jardinero, medio equipo i noventa por ciento. Començà a jugar a futbol a l'Once Central i a continuació al Santa Catalina CF, club amb el qual es proclamà campió de Canàries de futbol l'any 1924, en companyia d'homes com Pepe Álamo, Rafael Oramas o José Padrón. L'any 1925 participà en la gira que el Real Club Victoria realitzà per la península Ibèrica, en la qual fou lesionat per Eduard Cubells del València. A més, mentre realitzava el servei militar a Larache (Protectorat espanyol del Marroc), realitzà una gira pel país africà.

Va rebre una oferta per jugar a la Península, passant quatre mesos al RC Español de Granada. Retornà a les Canàries on guanyà el Medallón Machado a La Laguna el 1926 amb el Santa Catalina i posteriorment fitxà pel Marino FC. La temporada 1929-30 fou fitxat pel RCD Espanyol, on coincidí amb Padrón i Álamo. Jugà set partits de lliga. La temporada següent fou traspassat al Sevilla FC, juntament amb Padrón i Martí Ventolrà. La campanya 1931-32 defensà els colors del Racing de Córdoba.

Referències

Enllaços externs 
 Perfil a BDFutbol

Futbolistes de Las Palmas de Gran Canària
Futbolistes del RCD Espanyol de la dècada de 1920
Futbolistes del RCD Espanyol de la dècada de 1930
Futbolistes del Sevilla FC
Morts a Madrid